**П Р И Л О Г**

**ИЗВЕШТАЈ ЗА ПРОЦЕНКА НА ВЛИЈАНИЕТО НА РЕГУЛАТИВАТА**

|  |  |
| --- | --- |
| Назив на министерство: | Министерство за економија |
| Назив на предлогот на закон: | Предлог на Закон за изменување и дополнување на Законот за трговија |
| Одговорно лице и контакт информации: | Илир Шабани, раководител на сектор |
| Вид на Извештај: | [x] Нацрт[ ] Предлог  |
| Обврската за подготовка на предлогот на закон произлегува од: | [ ]  Годишна програма за работа на Владата на Република Северна Македонија[ ]  НПАА[ ]  Заклучок на Владата на Република Северна Македонија[x] Друго \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Поврзаност со Директивите на ЕУ: | Нема |
| Дали нацрт извештајот содржи информации согласно прописите кои се однесуваат на класифицираните информации: | [ ] Да[x] Не |
| Датум на објавување на нацрт Извештајот на ЕНЕР: |  13.04.2021 година |
| Датум на доставување на нацрт Извештајот до Министерството за информатичко општество и администрација: |  14.04.2021 година |
| Датум на добивање на мислењето од Министерството за информатичко општество и администрација: |  |
| Рок за доставување на предлогот на закон до Генералниот секретаријат | Април, 2021 |

**1. Опис на состојбите во областа и дефинирање на проблемот**

 1.1 Опис на состојбите

Со Законот за трговија се уредуваат условите и начинот за вршење на трговија на внатрешниот и надворешниот пазар, мерките на ограничување на вршење на трговијата и заштитните мерки.

Во рамки на делот за вршење трговија, законот го уредува и работното време на трговците. Согласно постојното законско решение, работното време го утврдува трговецот зависно од бројот на вработените, при што должината и распоредот на работното време што трговецот самостојно го утврдил треба да се усогласат со правата, обврските и одговорностите на вработените од работен однос утврдени со закон со кој се уредуваат работните односи.

 1.2 Причини за проблемите кои се предмет на разгледување

Рамнотежата помеѓу професионалниот и приватниот живот е особено значење и истата придонесува работникот да биде поефикасен и помотивиран на работното место, бидејки истата ги задоволува потребите на работникот и потребите на неговите блиски. Гледано во национален контекст, односите со семејството и пријателите се традиционални вредности коишто треба да се чуваат и развиваат. Дополнително, работникот треба да има време да се занимава со хоби, да спортува и да посетува културни настани, а сето тоа, вклучително и исполнетиот семеен и социјален живот ќе му помогнат на работникот да го канализира оптоварувањето на работното место.

Од овие причини, како и во насока на следење на современите меѓународни трендови во трудовата област, се појави потребата за определување на неделата како ден на неделен одмор за сите, со одредени исклучоци во дејностите каде работниот процес не дозволува да се направи прекин.

**2. Цели на предлог регулативата**

 Со Предлогот на закон, се овозможува подобро усогласување на приватниот со професионалниот живот, се врши создавање на законски решенија за поголема заштита на правото на неделен одмор и се елиминираат можните злоупотреби во однос на обезбедување на користењето на ова право.

Целта на Предлог законот е да го уреди работното време во трговијата во недела и на празници, како и да ги утврди исклучоците во трговијата на мало за кои ке биде дозволено работа во ден недела и на празници.

Истовремено, Предлог законот има за цел да им овозможи на трговците регистрирани во држави членки на Европскиот економски простор, слободно да вршат трговија на територијата на Република Северна Македонија, по пристапувањето на Република Северна Македонија во Европската унија,

**3. Можни решенија (опции)**

3.1 Опис на решението „не прави ништо“

Доколку остане постојното законско решение, многу работници ќе работат и во недела, а како ден на неделен одмор ќе се користи друг ден во неделата, работата во недела ќе им биде платена како и секој друг работен ден и понатаму ќе постојат тешкотии во усогласувањето на приватните и професионалните обврски и социјалниот живот, воопшто.

3.2 Опис на можните решенија (опции) за решавање на проблемот

Со измените и дополнувањата на Законот за трговија ќе се уреди неделата да е ден за одмор за сите, со исклучок на одделни специјализирани продавници, продавници во трговските центри, бензинските пумпи и др. од причина што специјализраните продавници ќе работат само во туристичките одредени места во време што самите ќе го одредар но не повеќе од 8 часа во недела и на празник. Следејќи го намерата за да се продолжи со кампањата за атракција на туристички дестинации во државата се оцени дека трговските центри се најпосетеното место во ден недела и за празници. Трговски објекти се места каде што во недела огромен број граѓани од целата земја, па и од соседните земји, ги користат за шопинг и социјализација.

Сепак, предлагачот предложи за оние објекти кои ќе работат во недела и за празници, работниците да бидаат соодветно платени односно основната плата на работниците за работа во недела и на празници да се зголемува по час за најмалку 100%.

За трговските центри, продавниците во трговските центри и продавниците во бензиските станици се утврдува надоместок во висина од 2% секоја година, од вкупниот приход остварен во претходната година во недела и на празници, кои средства ќе се инвестираат во детски градинки.

Генерално недела и празниците се неработен ден за целокупната трговија со исклучок на мал опсег на трговијата на мало, што значи дека работниците ќе можат полесно да го организираат слободното време за да се совпаѓа со слободното време на нивните семејства, пријатели и сл., а оние работници кои работат во недела ќе имаат право на посебен додаток за работа во недела.

1. **Проценка на влијанијата на регулативата**

 Можни позитивни и негативни влијанија од секоја од опциите:

* 1. Економски влијанија

Во трговијата на мало, ваквото законско решение ќе ја наметне потребата од реорганизација на работата со цел да се избегнат економските влијанија.

* 1. Фискални влијанија

Ова законско решение нема да предизвика фискални влијанија врз Буџетот на Република Северна Македонија.

* 1. Социјални влијанија

Воведувањето на неработна недела, нема да има социјални влијанија.

4.4 Влијанија врз животната средина

Нема

4.5 Административни влијанија и трошоци –

а) трошоци за спроведување /

 б) трошоци за почитување на регулативата /

**5. Консултации**

5.1 Засегнати страни и начин на вклучување

Направени се консуслтации со Министерството за труд и социјална политика и координација со економските ресори на работните состаноци на Економско - социјалниот совет. Презентиран е предлог-текстот на изменување и дополнување на законот на трговија на претставници од Стопанската комора на Македонија, Сојузот на Стопански Комори и Стопанската комора на Северо-Западна Македонија во рамки на седницата на Комисијата за јавно приватно партнерство. Оддржана е он-лајн средба во организација на Стопанската комора на Македонија., со претставници на трговските центри, супермаркетите и организаторите на зелени пазари.

 5.2 Преглед на добиените и вградените мислења

5.3 Мислењата кои не биле земени предвид и зошто

**6. Заклучоци и препорачано решение**

6.1 Споредбен преглед на позитивните и негативните влијанија на можните

 решенија (опции)

Сметаме дека придобивките од усогласениот приватен и професионален живот на работниците, ќе резултира со поголемо задоволство на работниците и зголемена мотивираност во работењето, што, доколку знаеме дека човечкиот капитал треба да се штити и одржува, ќе придонесе кон поголема продуктивност, која пак ќе допринесе и до подобрување на економската состојба на работодавачите, а со тоа и на работниците.

6.2 Ризици во спроведувањето и примената на секое од можните решенија

 (опции)

Ризик е незадоволството на дел од вработените кои ќе работат во недела и помала посветеност на семејството кое на индиректен начин ќе има влијание и на продуктивноста на тие работници на работното место. Понатаму, постои можност кај потрошувачите да се јави незадоволство во определен временски период, се до стекнување на навиките за организирање на снабдувањето со неопходните потреби.

6.3 Препорачано решение со образложение

Со измените и дополнувањата на Законот за трговија ќе се уреди неделата да е ден за одмор за сите, со исклучок на одделни специјализирани продавници, продавници во трговските центри, бензинските пумпи и др. во кои деновите сабота и недела имаат најголемо учество во нивниот промет и евентуалното неработење на истите во недела би предизвикало сериозни финансиски импликации во вид на загуби на прометот на годишно ниво.

Воедно, наведените трговски објекти се места каде што во недела огромен број граѓани од целата земја, па и од соседните земји, ги користат за шопинг и социјализација.

Истовремено, ќе се утврди и додатокот на плата за работа во недела. На тој начин, работниците ќе можат полесно да организираат слободното време да се совпаѓа со слободното време на нивните семејства, пријатели и сл., а оние работници кои работат во недела ќе имаат право на посебен додаток за работа во недела.

Покрај тоа, за трговските центри и продавници, киосци и штандови во трговските центри (молови); и трговците на мало во бензинските пумпи ќе се утврди надоместок во висина од 2% од вкупниот приход остварен во претходната година во недела и на празници, кои средства ќе се инвестираат во детски градинки.

**7. Спроведување на препорачаното решение**

7.1 Потреба од менување на закони и подзаконска регулатива во областа или

 други сродни области

 Не

7.2 Потребни подзаконски акти и рок за нивно донесување

Правилник за изменување и дополнување на Правилникот за минимално техничките услови за деловните простории и простори во кои се врши трговија, ќе се донесе во рок од 60 дена од денот на влегувањето во сила на овој закон.

7.3 Органи на државната управа, државни органи и други органи надлежни за

 спроведување

 Министерство за економија

7.4 Активности за обезбедување на ефикасно спроведување на предлогот на Закон

За ефикасно спроведување на законот, истиот ќе биде објавен на веб страната на Министерството за економија по неговото објавување во “Службен весник на Република Северна Македонија”.

**8. Следење и евалуација**

8.1 Начин на следење на спроведувањето

Следењето ќе биде спроведено од страна на Министерството за економија, Државниот пазарен инспекторат и Државниот инспекторат за труд

8.2 Евалуација на ефектите од предлогот на закон и рокови

 Евалуација може да се направи во период од најмалку една година по неговото

 донесување преку согледување на намалувањето на бројот на работодавачите

и работниците кои работеле во недела

**Изјава од државниот секретар**

**Нацрт Извештајот за проценка на влијанието на регулативата е изготвен во согласност со Методологијата за проценка на влијанието на регулативата. Тој дава реална проценка на можните влијанија и очекуваните ефекти, како и трошоците кои се однесуваат на секоја од утврдените можни решенија (опции) за решавање на проблемот.**

**Датум: ..................................................**

 **потпис на државен секретар**